Per la conca

Neteja del riu Anoia
2023-02-25 11:00 - 13:00 (Europe/Helsinki)
Vols veure el riu Anoia net? El 25 de febrer, d’11 a 13h, us animem a venir a netejar un nou tram del riu Anoia i a conèixer les problemàtiques que pateix. En aquesta ocasió, el lloc de trobada serà al Rec a la passera del riu Anoia davant cal Granotes, al costat de la zona de Calistènia.

Taller "Guardians de la Terra"
2023-02-26 11:30 - 13:30 | Museu de la pell, Igualada, Barcelona, 08700, Espanya
Vols aprendre, a través de la teva càmera fotogràfica o el teu mòbil, a narrar històries per a visibilitzar problemes mediambientals del teu entorn?
Els fotoperiodistes Ofèlia de Pablo i Javier Zurita t’ensenyaran a conèixer i estimar la terra i a capturar històries, perquè sàpigues la importància de protegir-la i et converteixis en actor del canvi.

11a Matinal d'Intercanvi de Llavors de la Catalunya Interior 2023
2023-03-05 10:00 - 17:00 | Argençola
El Trill organitza la 11a Matinal d’Intercanvi de Llavors de Catalunya Interior, el 5 de març a Argençola. Amb el nom “Llavors per una nova agricultura. Tots els valors de la terra”, la jornada vol ser un espai on els amants, aficionats i professionals del món agrícola intercanvien experiències i coneixements. No t’ho perdis!

Festa'l Riu - Reivindiquem un Riu Anoia Net i Viu
2023-03-26 10:00 - 18:00 | Sota el tanatori, entre Igualada i Vilanova
GUARDA’T DIUMENGE 26 DE MARÇ – FESTA’L RIU – De 10 del matí a 6 de la tarda – Tallers – Ioga – Concursos – Cursa d’orientació – Clean up del riu – Safari al riu – Descoberta d’ocells – Paella popular i molt més!!! – Inscripcions…ben aviat!

Com afrontem la crisi mediambiental a la conca d'Òdena?
2023-05-12 19:00 - 20:00 | Centre Cívic Nord, Carrer de Sant Martí de Tous, 6, Igualada, Barcelona, 08700

13è Mercat de les espècies - productes de la terra - orenga
2023-05-25 00:00 | Argençola

Neteja simbòlica riu i exposició pública residus
2023-07-04 09:30 - 10:30 | Cal Badia, Igualada

Ecologisme i Socialisme
2023-07-07 19:30 - 21:00 | El Foment, Rambla Sant Isidre, 14, Igualada

Manifestació - Renovables SÍ, però No així
2023-07-15 11:00 - 13:00 | Plaça Sant Miquel, Igualada, 08700

Bicicletada
2023-07-16 10:00 - 13:00 | Plaça Cal Font, Igualada
Bicletada amb músics i vermut
Tallers i circuit de bicis (matrícules, arreglar bicis, recollida de biciclestes, …)

Dia a determinar:
Taula rodona sobre experiències d’altres ciutats amb la bicicleta

Documental "Tenim Altres Plans" a la Festa Major d'Estiu de l'Espelt
2023-07-22 20:00 - 23:00 | L’Espelt, L'Espelt - Òdena

Fàtima.net - Clean Up
2023-09-30 09:00 - 13:00 | Sota el Pont, àtima, Igualada
Neteja
Esmorzar
Premis
Música i mésamb l’Associació de Veïns

8a Jornada Gastronòmica de les Plantes Oblidades
2023-10-07 | Igualada

Neteja del Riu Anoia
2023-10-07 09:00 - 14:00 | Riu Anoia
Amb els treballadors dels tallers Verdés

HACKATHON PER LA CONCA
2024-04-20 09:00 - 17:00 | CAN ALEMANY, Carretera de Valls c-37 (km.60),, Santa Margarida de Montbui, Barcelona, 08710
TOTHOM pot participar en una jornada de cerca pautada per ordinador de dades ambientals de la Conca d’Òdena.
Pretenem iniciar una base de dades i una estratègia per impulsar accions polítiques per millorar els aspectes ambientals.
Arrossada pels participants
Apuntat’t a:
info@perlaconca.org
or al tel: 656283399

Assemblea Anual 2024 - Per la Conca
2025-02-15 11:00 - 13:00 | Espai Cultural i Recreatiu – Òdena, Av Manresa, 103, Òdena, 08711
2022_02-27 - Acta assemblea ordinària '22 (2)

Festa'l riu 2025
2025-03-30 | Llera del Riu Anoia a Igualada, Ronda del Rec, Igualada, Catalunya, 08700
Un dia per fer xarxa i comunitat, per aprendre, per crear, per fer exercici, per jugar amb la natura, per imaginar i somiar, per gaudir de la música i compartir àpats. VOLEM EL RIU ANOIA NET I VIU.

Trobada del Projecte de l’Atles d’Orquídies de l’Anoia
2025-04-05 11:00 - 2025-05-05 13:00 | Centre Cívic Nord, Carrer de Sant Martí de Tous, 6, Igualada, Barcelona, 08700
Estat de l’Atles d’Orquídies de l’Anoia: Espècies descrites – Novetats i rareses – Citacions comarcals – Passes per l’edició.

Fira de la Margarida
2025-05-17 10:00 - 20:00 | santa margarida montbui parc central
Programa molt interessant amb un munt d’activitats de natura, sostenibilitat, educació ambiental i gastronomia de proximitat
Nosaltres hi serem amb Anoia pel Clima organitzant 4 tallers:

Petjades i rastres, per descobrir la fauna del nostre entorn i jugar tot reproduint petjades d’alguns dels animals més habituals al nostre entorn
La vida a l’aigua, un taller d’identificació, observació dels petits organismes que podem trobar a l’aigua del riu: macroinvertebrats i algues.
Menjadores d’ocells – amb la base d’una pinya, prepararem unes bones menjadores per alimentar els ocells de la zona.

Mural “Com vols que sigui el riu?”, una obra participativa oberta a tothom. Pinzells, pintures, missatges i desitjos per fer un gran mural amb el nostre riu com a protagonista.

Goteo: Defensem l'Anoia: impedim que els oligopolis energètics destrueixin la comarca. Ens hi va tot.
2025-05-22 - 2025-06-30 | online
El paisatge de l’Anoia, amenaçat com mai: iniciem accions legals
Preservem l’Anoia, i les entitats que donen suport a la campanya, són plataformes ciutadanes sense cap vincle polític, compromeses amb la defensa del nostre territori i paisatge. La nostra missió és clara: preservar la comarca de l’Anoia dels impactes devastadors que provoquen els macroprojectes d’energia fotovoltaica i eòlica, impulsats per grans empreses que ara especulen sense escrúpols amb aquestes energies.
Actualment ens trobem davant d’una amenaça sense precedents: línies d’alta tensió i de molta alta tensió, deserts de plaques, i concentracions d’aerogeneradors de fins a 200 metres d’alçada… És una destrossa mai vista, que volen fer on ara hi ha camps de conreu, boscons, turons, rius i natura. El paisatge que coneixem pot transformar-se radicalment. La realitat és que diversos projectes energètics a gran escala s’estan coent en el nostre entorn, sense tenir en compte les conseqüències socials, mediambientals, paisatgístiques i de salut que poden comportar.
A més, el què està passant a l’Anoia forma part d’una problemàtica molt més àmplia que afecta nombroses comarques del país. Amb l’excusa de la transició energètica, grans empreses estan aprofitant l’oportunitat per imposar un model centralitzat i especulatiu de producció energètica, sense tenir en compte les comunitats ni el territori. És una ofensiva que posa el benefici d’uns pocs per davant del bé comú. No estem en contra de les renovables, sinó d’un model extractiu i depredador. Reivindiquem una altra manera de fer: descentralitzada, democràtica, cooperativa i arrelada a la terra.
Així doncs, creiem fermament en la necessitat de transitar cap a un model energètic sostenible, però no a costa de destruir els valors naturals i culturals del nostre territori. El pitjor és que això no va de sostenibilitat: són purs interessos econòmics d’uns quants.
Per què necessitem la teva ajuda?
Aquesta campanya té com a objectiu recaptar fons per cobrir les despeses judicials que estan sorgint i que sorgiran de la nostra lluita per frenar aquests macroprojectes. La nostra oposició no es limita només a la protesta al carrer, sinó que també inclou accions legals per garantir que es respectin els drets de les comunitats locals i el medi ambient.
Els fons recaptats es destinaran a:

Cobrir costos legals, incloent advocats especialitzats en medi ambient.
Impulsar estudis tècnics i informes independents per contrarestar els arguments dels promotors.
Organitzar activitats de sensibilització i mobilització ciutadana.
Donar suport a la resistència activa al territori, amb materials i recursos per a les accions.

Què ens hi juguem?
Ens ho juguem tot. El futur de l’Anoia és a les nostres mans. Si no actuem ara, podríem perdre part del nostre patrimoni natural i cultural, veient com el nostre paisatge es transforma radicalment per uns interessos externs que no respecten ni valoren la nostra terra.
Però no només això, ens ho juguem tot! També ens hi juguem la sobirania sobre el nostre territori, la capacitat de decidir com volem viure i quin futur volem construir. Ens hi juguem la dignitat col·lectiva. Si no actuem, ens condemnen a ser un territori colonitzat i a ser simples espectadors d’un model extractiu que destrueix tot allò que dóna vida.
Amb la teva col·laboració, podem lluitar per un futur sostenible que respecti la biodiversitat, l’entorn rural i les persones que hi viuen.

Passejada "descobrim el riu"
2025-05-22 10:00 - 11:30 | Llera del Riu Anoia a Igualada, Ronda del Rec, Igualada, Catalunya, 08700
Passejada oberta a tots els públics per descobrir el riu Anoia 💧
Punt de trobada: pàrquing del tanatori
Hora: 10h
Ruta fàcil i oberta a tothom. Farem una passejada al voltant del riu, tot comentant-ne característiques, impactes i curiositats diverses.
#caminadessaludables🚶🏽‍♂️🚶🏽‍♀️ #SetmanaNatura #restauremelsecosistemes #riuanoianetiviu #riunet #stopwetwipes

Jornada forn solar
2025-05-31 10:30 - 14:00 | Ecomercaderet, El Saió, Carretera C-241c, km 4. Per l'entrada a La Mallola, Santa Margarida de Montbui, 08710
Jornada inauguració Forn Solar

DISSABTE 31 de maig
A Ecomercaderet treballem per la sobirania alimentària i la sostenibilitat, construint un paissatge divers i resil•lient, per això hem començat a elaborar Pa Solar amb farines locals mitjançant un forn que fa servir directament l’energia del sol sense electricitat ni combustible.

10.30h INICI DE LA JORNADA + documental “Pagès-forner“
11.15h TAULA RODONA
12.00h Visitarem l’espai dedicat al FORN SOLAR Desprès degustarem diferents tipus de pa de massa mare amb diverses farines locals.

Gratuït. Cal inscripció. Us esperem.

Treballs de protecció dels plançons de la via blava
2025-06-06 18:00 - 20:00
Divendres 6 de juny: jornada de cura dels plançons a la via blava i neteja de l’entorn, a l’alçada de Montbui. Fa uns mesos es va procedir a plantar un gran nombre d’arbres i arbusts al llarg de la via blava. El gran creixement d’herba degut a les pluges constants ha fet que es perdin molts suports protectors i que quedin enterrats sota l’herba. Realitzarem treballs de protecció (recuperació dels suports i d’espai) per garantir-ne la supervivència.

Nit de ratpenats
2025-06-07 19:00 - 21:30
Divendres 7 de juny (tarda-nit): Els petits mamífers voladors, seran els protagonistes en la Nit de ratpenats: hi haurà manualitats, espai per la divulgació, pícnic i passejada per observar i “escoltar” aquests petits mamífers tan especials!

Hackeja la Terra
2026-04-02 11:00 - 2026-04-05 17:00

TALLER MACROINVERTEBRATS
2026-04-12 09:00 - 14:00
La 26a Fira Verd de Carme, que tindrà lloc el diumenge 12 d’abril de 2026, de 9 h a 14 h al municipi de Carme.
La fira inclourà diverses activitats relacionades amb la natura i el medi ambient, com parades de jardineria, tallers infantils, artesania amb flors i plantes, un concurs de pintura ràpida, píndoles informatives, música i un mural col·laboratiu.

FESTA'L RIU 4.0
2026-04-26 08:00 - 17:00 | Llera del Riu Anoia a Igualada, Ronda del Rec, Igualada, Catalunya, 08700
La Festa’l Riu celebrarà aquest any la seva quarta edició consolidant-se com una de les principals iniciatives ciutadanes de sensibilització ambiental a la Conca d’Òdena. Després de tres exitoses edicions que han combinat activitats culturals, educatives i reivindicatives per reconnectar la ciutadania amb el riu Anoia, l’edició d’enguany fa un pas endavant i situa la custòdia fluvial com a eix central del projecte.

FESTA MARGARIDA A SANTA MARGARIDA DE MONTBUI
2026-05-09 09:00 - 2026-05-10 17:00
L’Ajuntament de Santa Margarida de Montbui està treballant en els preparatius de la 5a Fira “La Margarida”, un certamen que tindrà lloc els dies 9 i 10 de maig, i que posa al centre la sostenibilitat, la natura, el comerç de proximitat i la cultura. L’esdeveniment oferirà un cap de setmana ple d’activitats pensades per a tots els públics, amb una clara voluntat divulgativa i participativa.
La programació arrencarà dissabte 9 de maig amb una jornada dedicada a l’educació ambiental a través de diverses sortides de camp. Al matí, els participants podran descobrir la riquesa natural de la comarca amb una observació d’orquídies salvatges i una sortida guiada per conèixer les papallones de la Tossa de Montbui. La jornada continuarà amb un vermut de proximitat, espai de trobada per compartir experiències, i es reprendrà a la tarda amb una activitat de ciència ciutadana centrada en el cens d’orenetes. Ja al vespre, la proposta inclourà una sortida per observar ratpenats al riu Anoia, combinada amb un sopar de carmanyola en plena natura.
L’endemà diumenge 10 de maig, la fira s’inaugurarà oficialment a les 10 del matí al Parc Central i donarà pas a una jornada intensa d’activitats. Durant tot el matí, el parc es convertirà en un gran espai d’aprenentatge i experimentació amb tallers sobre biodiversitat, residus, economia circular i medi natural. Entre les propostes destacades hi haurà activitats per identificar rastres d’animals, observar macroinvertebrats aquàtics, construir refugis per a ratpenats, elaborar sabó amb oli reciclat o participar en la creació de murals col·laboratius sobre el futur dels espais naturals.
La fira també inclourà espais lúdics i familiars, com jocs reciclats, un escape room sostenible o activitats artístiques vinculades a la fauna urbana. Paral·lelament, s’oferiran exposicions i punts informatius sobre l’arbrat local i el nou model de gestió de residus del municipi, així com demostracions pràctiques com la caracterització d’un contenidor de rebuig.
La gastronomia de proximitat tindrà un paper destacat amb tastets de productes locals —com mel, oli, vi, formatge o cervesa artesana— i un taller de cuina amb flors i ingredients del Parc Agrari de la Conca d’Òdena. Com a plat fort, s’organitzarà una arrossada popular amb producte de proximitat al migdia de diumenge.
A més, la fira incorporarà activitats culturals i de dinamització comercial, afavorint la compra en els establiments comercials del municipi i l’emprenedoria. D’igual manera es durà a terme un repte turístic, un concert en directe i una proposta teatral familiar amb contingut ambiental. Les entitats i associacions locals també hi tindran un paper actiu, oferint tallers i activitats pròpies que enriquiran la programació.
Amb aquesta proposta diversa i oberta, la Fira de la Margarida es consolida com un espai de trobada per promoure la consciència ambiental, el consum responsable i la participació comunitària. Un cap de setmana per gaudir, aprendre i redescobrir l’entorn natural i social de Montbui.

Festa de l'Arbre de Maig d'Igualada
2026-05-16 | Plaça Pius XII, Igualada

FestiNAT
2026-05-16
Punt de trobada i celebració dels amants de la natura.
El FestiNAT, l’aplec naturalista vol ser el dia i el punt de trobada i celebració dels amants de la natura de casa nostra. I enguany en celebrem la quarta edició!
El FestiNAT és l’espai on connectar i intercanviar coneixement i entusiasmes entre naturalistes petits i grans, acostar-se a la ciència que estudia la natura i a la gent que treballa per protegir-la. I el lloc on gaudir-ne amb una mirada curiosa i curosa.
